મારી આજે આ વિષય ઉપર લખવાની કોઈ યોજના નહોતી, પરંતુ અસંખ્ય વાંચકોએ મને ઈ-મેઈલ કરીને જણાવ્યું કે તેઓ જો કોઈ તમને વળતો પ્રેમ ન કરે તો શું કરવાનું તેનાં ઉપર મારી હવે પછીની પોસ્ટની આતુરતાથી રાહ જોઈ રહ્યાં છે. તો લો આ રહી તે પોસ્ટ. હું તમને શરૂઆતમાં જ કહી દઉં કે જો કોઈને તમે પ્રેમ કરતાં હોવ અને તે તમને વળતો પ્રેમ ન કરતું હોય તો તમે ભાગ્યે જ કશું કરી શકો. સામેની વ્યક્તિ કદાચ બદલાઈ શકે, અને તે ફરીને પાછી તમારી પાસે આવે પણ ખરી, પરંતુ તે તમને તમે તેને જે રીતે પ્રેમ કરો છો તેવી જ રીતે તમને પ્રેમ નહિ કરે. મેં અનેક યુગલો એવાં જોયા છે અને હજારો (શબ્દશઃ) ઈ-મેઈલના જવાબ આપ્યા છે અને મને હજી કોઈ પણ એવું જોવા નથી મળ્યું. હા, એવું શક્ય છે કે બે વ્યક્તિઓ એકબીજા સાથે કટિબદ્ધતા કે કાળજીને કારણે એક મૈત્રીપૂર્ણ ઢંગથી સાથે રહેવાનું ચાલુ રાખે. હકીકતમાં, આવું સામાન્યતઃ બનતું પણ હોય છે, પરંતુ, પેલી ઉષ્મા ભરી લાગણીઓ કે જે પહેલાં તેમની વચ્ચે પ્રવર્તતી હતી તે હવે ભાગ્યેજ પાછી ફરતી હોય છે. લોકો શા માટે એક બીજાને પ્રેમ કરવાનું બંધ કરી દે છે અને તમને જો વળતો પાછો પ્રેમ ન મળતો હોય તો તમે શું કરી શકો? વાંચતા રહો આગળ.